**ยุทธศาสตร์ที่ 2 การพัฒนาระบบบริการสุขภาพช่องปาก (ORH-SER)**

**แผนงานที่ 3** อุตสาหกรรมเครื่องมือแพทย์ ยา และเวชภัณฑ์ กับระบบ ORH (ORH-MEDDEV)

โครงการที่ 1 การพัฒนาอุตสาหกรรมเครื่องมือแพทย์กับระบบ ORH

**สถานการณ์:**

ปี 2555 ประเทศไทยมีมูลค่าการนำเข้าวัสดุอุปกรณ์ทางการแพทย์ 45,435 ล้านบาท โดยมีอัตราการขยายตัวสูงถึงร้อยละ 17.62 วัสดุและอุปกรณ์ทางทันตกรรมมีการนำเข้าเป็นอันดับ 5 ของการนำเข้าทั้งหมด โดยมีปัจจัยขับเคลื่อนที่สำคัญ คือ กระแสการส่งเสริมสุขภาพและรักษาสุขภาพ การพัฒนาระบบสาธารณสุขของประเทศด้านต่างๆ รวมทั้งด้านทันตกรรม

**วัตถุประสงค์:**

 1. เพื่อส่งเสริมการศึกษาวิจัย และพัฒนาต่อยอดการสร้างวัสดุ และเครื่องมือทางทันตกรรม นำไปสู่การผลิตที่สอดคลองกับประเด็นทันตสุขภาพ

2. เพื่อให้เกิดการผลิตวัสดุและอุปกรณ์ทางทันตกรรมในประเทศ และลดการนำเข้าจากต่างประเทศ

 3. เพื่อให้ประเทศไทยเป็นฐานการผลิตอุตสาหกรรมวัสดุ และเครื่องมือทางทันตกรรมสำหรับส่งออกเชิงพาณิชย์

**เป้าหมายการพัฒนา**

ส่งเสริมการผลิตนวัตกรรมวัสดุและอุปกรณ์ทางทันตกรรม

**ตัวชี้วัด/ค่าเป้าหมาย**

|  |  |  |  |  |
| --- | --- | --- | --- | --- |
| **ตัวชี้วัด** | Phase 1 (2561-2565) | Phase 2 (2566-2570) | Phase 3 (2571-2575) | Phase 4 (2576-2580) |
| ร้อยละของวัสดุและอุปกรณ์ทางทันตกรรมที่ผลิตในประเทศไทยผ่านการรับรองมาตรฐานระดับสากล | 40 | 60 | 80 | 100 |
| ร้อยละที่ลดลงของมูลค่าการนำเข้าวัสดุและอุปกรณ์ทางทันตกรรมจากต่างประเทศ | 5 | 20 | 35 | 50 |

**มาตรการ แนวทางในการพัฒนา**

 - สร้างพันธมิตรต่างชาติที่เป็นผู้นำทางด้านเทคโนโลยี เพื่อร่วมศึกษาวิจัย และพัฒนานวัตกรรมวัสดุและเครื่องมือทางทันตกรรม

- สนับสนุนการศึกษาวิจัยการผลิตวัสดุและเครื่องมือทางทันตกรรมจากวัตถุดิบ และเทคโนโลยีที่มีในประเทศ เช่น โลหะ ยางพารา ปิโตรเคมี

- สนับสนุนการจดสิทธิบัตรนวัตกรรมวัสดุ และเครื่องมือทางทันตกรรม

- สร้างเครือข่ายพัฒนาการศึกษาวิจัยระหว่างภาครัฐและเอกชน

- พัฒนามาตรฐาน กระบวนการ และศูนย์ทดสอบมาตรฐานวัสดุ และเครื่องมือทางทันตกรรมในประเทศไทยให้เทียบเท่าระดับสากล

- กำหนดมาตรการทางกฎหมายควบคุมการผลิตวัสดุและเครื่องมือทางทันตกรรมให้สอดคล้องกับมาตรฐานสากล

- กำหนดนโยบายจากภาครัฐ เพื่อสนับสนุนผู้ประกอบการผลิตวัสดุและเครื่องมือทางทันตกรรมในประเทศไทย เช่น นโยบายการจัดซื้อ สิทธิประโยชน์ด้านภาษี

- ส่งเสริมการใช้วัสดุและอุปกรณ์ทางทันตกรรมที่ผลิตในประเทศไทย

- ส่งเสริมการลงทุน เพื่อดึงดูดบริษัทผู้ผลิตวัสดุและเครื่องมือทางทันตกรรมจากต่างประเทศให้มาตั้งฐานการผลิตภายในประเทศ